  Анжелика Тихонова корреспондент Вотка ёросысь Пихтовка черкогуртын «Деревня будущего» ӵектос улсын нылпи садэз рос-прос тупатъяло. Со сярысь Вотка ёрослэн тӧроез Илья Прозоров «ВКонтакте» мерлыко вотэсысь бамаз ивортӥз. Оскисько, рос-прос тупатъян уж нылпи садлэсь данзэ шӧдскымон ӝутоз, сое кема но пайдалыко уже кутыны луонлык сётоз, озьы ик пиналъёслы но, ужасьёслы но нылпи садын дырзэс ортчытыны умой луонлыкъёс кылдытозы Илья Прозоров, Вотка ёрослэн тӧроез Туннэ нуналлы лэсьтӥськисьёс нылпи садлэсь юртсэ юнматӥзы, липетсэ тупатъязы ини, али пушсэ выльдо, укнооссэ, ӧсъёссэ вошто. Со сяна, выжъёссэ, кенеръёссэ выльдозы, пиналъёслы поръян интыосы выль верандаос пуктозы. Нылпи садлэн юртэз 1980-тӥ арын пуктэмын вал ини, со дырысен тупатъян ужъёс ортчытъямын ӧй вал.  Тодэ вайытом, Ижкарын куинь выль нылпи садъёс пуктозы.  Тегъёс: Удмуртия тупатъянужъёс дӥськут лэсьтськон Воткаёрос  